Բարբոսկիններ

Բարբոսկիններ, ռուսական անիմացիոն սերիալ, որը պատմում է մարդակերպ շների բազմազավակ ընտանիքի մասին։ «Բարբասկիներ»-ը հեռարձակվում է «Կարուսել» և «Մուլտ» հեռուստալիքներով։
Յուրաքանչյուր մուլտֆիլմի թողարկում (սերիա) տարբեր իմաստ ունի, միայն ամեն սերիայում նույն կերպարներն են ու նույն գործողության վայրը։ Գործողության վայրը հիմնականում լինում է Բարբոսկինինների տանը, որն էլ գտնվում է բազմաբնակարան շենքում և շենքն էլ ունի խաղահրապարակ։

Սյուժե 

Մուլտֆիլմի յուրաքանչյուր սերիայի սյուժեն անկախ է մյուս սերիաների սյուժեներից, մյուս սյուժեների հետ կապված է միայն կերպարներով և գործողությունների կատարման վայրերով։ Գործողությունների կատարման վայրը Պյոսբուրգ քաղաքն է, որտեղ բազմաբնակարանային շենքում գտնվում է Բարբոսկինների տունը, այդ տան այլ տարածքները և տնամերձ տարածքում` մանկական խաղահրապարակ։ Մի քանի սերիաներում գործողությունների իրագործման վայրը Բարբոսկինների ընտանիքի ամառանոցն է։

Մուլտսերիալի սյուժեն կառուցվում է Ռոզայի, Դրուժոկի, Գենայի, Լիզայի և Փոքրիկ Բարբոսկինների արկածների շուրջ։ Այնտեղ քննարկվում են հարաբերությունները երեխաների և մեծահասակների միջև, բարոյական և ընտանեկան արժեքները, իմաստավորվում են հասակակիցների և մեծահասակների հետ շփման դժվարությունները։

Գործող անձիք

Գլխավոր հերոսներ 
 Դրուժոկ (հնչյունավորող Ելենա Շուլման), ակտիվ շնիկ, որը սիրում է սպորտ, համակարգչային խաղեր, բայց չի սիրում սովորել։ Անգրագետ և անբան, բայց շատ բարի։
 Գենա (հնչյունավորող Միքայել Չերնյակ), լուրջ շնիկ, որը տարված է կրթությամբ և հաճախ է նստում սենյակում, անցկացնելով փորձեր (ֆիզիկա, քիմիա)։ Չի սիրում, երբ նրան շեղում են իր աշխատանքից չնչին բաների համար։ Կարող է օգնել բոլորին ուսմամբ։
 Ռոզա (հնչյունավորող Մարիա Ցվետկովա), սիրում է զարդարեղեն և կոսմետիկա։ Կարողանում է կարել և պարել, բայց չի կարողանում երգել։ Սիրահարված է Տիմոխին։ Սիրում է սիրո մասին ֆիլմեր։
 Լիզա (հնչյունավորող Եկատերինա Գորոխովսկայա), պատասխանատու, խիզախ, սիրում է խաղալ «բժշկի» դեր։ Երազում է դառնալ երգչուհի, ինչպես իր սիրելի երգչուհի Ժաննա Կիսկան, բայց անտանելի է երգում։ Սիրում է կարգուկանոն և պաշտում է քաղցրավենիքներ։
 Մալիշ (հնչյունավորող Քսենիյա Բրեժովսկայա), շատ բարի, սիրում է Լունտիկին, խաղալիքներ և խաղալ քույրերի և եղբայրների հետ։ Հետաքրքրվում է եղբայրների և քույրերի զաբաղմունքներով։ Չի սիրում, երբ իր ընկերները վիճում են։ Սիրում է քաղցր և ճարություններ անել, սակայն խուսափում է պատժվելուց։

Երկրորդական հերոսներ 
 Հայրիկ (հնչյունավորող Օլեգ Կւլիկովիչ), ընտանիքի հայր։ Խիստ, բայց արդար։
 Մայրիկ (հնչյունավորող Իրինա Գորյաչեվա), ընտանիքի մայր։ Շատ բարի։ Հոգ է տանում տան մասին, հոգատար է, սիրում է իր երեխաներին։ Համով ճաշեր է պատրաստում։ Երբեք ոչ մեկի վրա չի ջղայնացել։
 Պապիկ (հնչյունավորող Վադիմ Բոչանով), ընտանիքի պապիկը։ Ուրախ մարդ, սիրում է թոռներին և պատրաստում է ծովային սնունդ։ Սովորեցրեց թոռներին խաղալ «Ծովային պայքար» խաղը։
 Տիմոխա (հնչյունավորող Մաքսիմ Սերգեև), Դրուժոկի և Ռոզայի ընկերը, Բարբոսկինինների հարևանը։ Զբաղվում է սպորտով և համակարգչային խաղերով, ինչպես իր մոտ ընկեր Դրուժոկը։ Սիրահարված է Ռոզային, հոգ է տանում նրա մասին, բայց հաճախ ամաչում է նրանից։

Ստեղծման պատմություն 

«Բարբոսկիններ» մուլտսերիալը ստեղծվել է «Ռոսսիա-1» հեռուստաալիքի պատվերով, որպեսզի ցուցադրվի «Բարի գիշեր, փոքրիկներ» ծրագրով։ Մուլտսերիալի արտադրությունը սկսվել է 2011 թվականից։ Ինչպես պարզաբանում է «Մելնիցա» ստուդիայի տնօրեն Ալեքսանդր Բոյարսկին, նախագծի կոնցեպցիան և առաջին թողարկումը կատարվել են մեկ տարում։ Մեկ սերիայում ներառված է յոթ հազար ֆիլմի կադրեր։

Ծանոթագրություններ

Արտաքին հղումներ 
 Պաշտոնական կայք
 Բարբոսկինները «Մելնիցա» ստուդիայի կայքում
 ալիք Youtube-ում
 Մուլտֆիլմերը դարձան ամենապահանջված ժանրերը YouTube-ում՝ Ռուսաստանում
 «Բարբոսկիններ» - Ռուսաստանի ամենաքննարկվող մուլտսերիալը
 Ինչպիսինն են նրանք Բարբոսկինների ծնողները?
 «Բարբոսկիններ» մուլտֆիլմը - մանկական սերիալ հակադաստիարակչական կոնտեքստով